As **relacións de Bután e o Nepal** refírense ás relacións bilaterais entre Bután e o Nepal. As relacións estabelecéronse formalmente no ano 1983. Estes dous países do Himalaia non teñen saída ao mar e están separados polo estado indio de Sikkim. Ámbolos dous países están rodeados pola India e pola República Popular da China. Porén, o estado actual das relacións é tenso debido á crise dos refuxiados butaneses.

Status
------

Bután e o Nepal son ámbolos dous países do Himalaia, e até o ano 2008, o Nepal tamén era unha monarquía. Os dous países foron membros fundadores da Asociación Surasiática para a Cooperación Rexional (SAARC). A Sociedade Cultural e de Amizade Nepal-Bután creouse en Katmandú para facilitar as boas relacións en 1969. As dúas nacións estabeleceran formalmente relacións diplomáticas en 1983. O rei butanés Jigme Singye Wangchuck visitou o Nepal para asistir ao terceiro cumio da SAARC en 1987. O derradeiro rei do Nepal, Birendra visitou Bután para asistir a unha reunión da SAARC en 1988. Máis recentemente, o primeiro ministro de Bután visitou o Nepal en 2002. O primeiro ministro Tshering Tobgay de Bután visitou o Nepal en 2015 para asistir a un cumio da SAARC.

Crise dos refuxiados
--------------------

Un problema importante ao que se enfrontan ambas as nacións é a presenza de refuxiados butaneses, que residen en sete campos de ACNUR no leste do Nepal. As estimacións do seu número varían entre 85.000 e 107.000. Aínda que a maioría dos refuxiados reclaman a nacionalidade butanesa, Bután afirma que son "emigrantes voluntarios" que perderon os seus dereitos de cidadanía, negando a súa condición de refuxiados. A maioría dos refuxiados son lhotshampa, hindús de fala nepalesa que se estabeleceron en Bután. Varios grupos insurxentes, incluídos aqueles con afiliacións maoístas, xurdiron dos campos de refuxiados, a quen as forzas de seguridade butanesas culparon dunha serie de atentados con bomba en Bután antes das eleccións parlamentarias de 2008. Despois de anos de conversacións e esforzos sen resultados, outras nacións, entre as que destaca os Estados Unidos, acordaron absorber 60.000 refuxiados.

Comercio
--------

O crecemento do comercio entre as dúas nacións viuse afectado pola crise dos refuxiados. En 2008-2009, as exportacións de Bután ao Nepal situáronse en 300 millóns de rupias, mentres que as exportacións do Nepal a Bután ascenderon a 200 millóns de rupias. En 2004, o Nepal e Bután asinaron un acordo para aumentar o número de voos entre Paro e Katmandú de dúas veces por semana a sete voos por semana. As delegacións das cámaras de negocios de ambas as nacións intercambiaron visitas e en 2010 ambas as nacións mantiveron conversacións conxuntas a nivel de secretario para traballar cara a un acordo comercial.

Notas
-----

1. ↑  "Nepal - Bhutan Relations - Ministry of Foreign Affairs Nepal MOFA". *mofa.gov.np*. Consultado o 2021-01-11.
2. ↑  Dhakal, Suman (marzo de 2003). "Nepal - Bhutan Relations (A Study of Its Past)" (PDF). *Digital Himalaya*. Arquivado (PDF) dende o orixinal o 8 de xuño de 2012. Consultado o 8 de outubro de 2021.
3. 1 2  Savada, Andrea Matles, ed. (1993). *Nepal and Bhutan: Country Studies* (3rd ed.). Washington, D.C.: Federal Research Division, Library of Congress. p. 333. ISBN 0-8444-0777-1. OCLC 27429416.
4. ↑  Stuart Notholt (2008). *Fields of Fire: An Atlas of Ethnic Conflict*. Troubador Publishing Ltd. p. 5.19. ISBN 978-1-906510-47-3.
5. 1 2  "Background Note: Bhutan - Bureau of South and Central Asian Affairs". U.S. Department of State. Consultado o 2010-09-18.
6. 1 2 3  "First of 60,000 refugees from Bhutan arrive in the U.S.". CNN. 2008-03-25. Consultado o 2010-09-18.
7. ↑  "Bhutan-Nepal trade talks". Bhutan News Service. 2010-03-18. Arquivado dende o orixinal o 2011-07-07. Consultado o 2010-09-18.

Véxase tamén
------------

### Ligazóns externas

* Nepal – Bhutan Relations (Ministry Of Foreign Affairs, Nepal) *(en inglés)*
* Bhutan – Nepal Relations (Royal Bhutanese Embassy, New Delhi) *(en inglés)*

| * v
* c
* e
Bután Relacións internacionais de Bután |
| --- |
| América | 
* Canadá
* Colombia
* Estados Unidos

 | Emblema de ButánEmblema de Bután |
| Asia | 
* Bahrain
* Bangladesh
* China
* Corea do Sur
* India
* Israel
* Kuwait
* Maldivas
* Nepal
* Paquistán
* Sri Lanka
* Tailandia
* Xapón

 |
| Europa | 
* Austria
* Dinamarca
* España
* Finlandia
* Kosovo
* Noruega
* Países Baixos
* Rusia
* Suecia
* Suíza

 |
| Disputas | 
* Refuxiados butaneses

 |
| Relacionados | 
* Ministerio de Asuntos Exteriores
* Misións diplomáticas de Bután / Misións diplomáticas en Bután

 |

* Portal:Bután